Բժիշկ Քուն (վեպ)

«Բժիշկ Քուն» (), ամերիկացի գրող Սթիվեն Քինգի վեպը, «Փայլատակում» վեպի շարունակությունը (հրապարակվել է 1977 թվականին)։ ԱՄՆ-ում գիրքը վաճառքի է դրվել 2013 թվականի սեպտեմբերի 24-ից։

Սթիվեն Քինգը գիրքը նվիրել է ամերիկացի ռոք-երաժիշտ Ուորրեն Զիվոնին (1947-2003)։ Քինգն ու Զիվոնը եղել են մոտ ընկերներ և երբեմն միասին ելույթ են ունեցել, որի մասին ասվում է նախաբանում։ «Ես կարոտում եմ քեզ, բարեկամ» — գրում է Սթիվեն Քինգը։

Գիրքը ներառված էր 2013 թվականի բեստսելերների ցանկում ըստ Publishers Weekly-ի։

Գրելու պատմություն 
2009 թվականի նոյեմբերին իր «Գմբեթի տակ» գրքի քարոզարշավի ժամանակ Սթիվեն Քինգն ասել է, որ նա միգուցե գրի «Փայլատակում»-ի շարունակությունը։ Չնայած որ «Փայլատակում» վեպն ավարտվել էր դրական նոտայի վրա, նրա կարծիքով, այն միտքը, որ Դենի Տորանսը կարողացել է ապաքինվել հոգեբանական վերքերից, որոնք նա ստացել էր հյուրանոցում, շարունակությունը ստեղծելու լավ առիթ էր։ 2011 թվականի սեպտեմբերի 24-25-ը հեղինակը Ջորջ Մեյսոնի Համալսարանում կարդում է նոր ստեղծագործությունից մի հատված։

Սյուժե 
Ըստ հեղինակի՝ Սթիվեն Քինգի, նրան հետաքրքրել է, թե հետո ինչ կլինի այդքան ծանր հոգեկան ցնցում տարած տղայի, նրա մայրիկի և պարոն Հոլլարանի հետ։
Գրքի գլխավոր հերոսը Դենին, հիմա արդեն Դենիել Տորենսը, ով 40 տարեկան է։ Չարագուշակ իրադարձությունները, որոնք տեղի են ունենում իր և իր ծնողների հետ սարերում գտնվող չարագուշակ հյուրանոցում, ծայրահեղ բացասական են ազդում Դենիի հոգեկան առողջության վրա, սակայն մի փոքր անգամ չեն թուլացնում նրա «Փայլատակման» ուժը։ Նա ապրում է Նյու Յորքի շրջակայքում։ Նա զբաղվում է նրանով, որ օգնում է անհույս հիվանդ մարդկանց անվտանգ նախապատրաստվելու մահվան (անցնել «մյուս կողմ»), օգտագործելով դրա համար իր առեղծվածային ունակությունները։

Սթիվեն Քինգը պատմում է, թե ինչպես է դասավորվել այդ ողբերգական իրադարձություններից փրկված մարդկանց կյանքը, և միևնույն ժամանակ շարունակում է նրանց պատմությունը նոր վեպում։

Վեպի հիմնական սյուժեն հանդիսանում է խմբի դիմակայությունը, որն իրեն անվանում է Իրական հանգույց, իրենից ներկայացնում է վամպիրներ, որոնք սնվում են «պայծառությամբ»։

Քննադատություն 
Պատմաբան և թարգմանիչ Վադիմ Էրլիխմանը, ով գրել է «Սև կողմի թագավորը. Սթիվեն Քինգն Ամերիկայում և Ռուսաստանում» գիրքը, արտահայտվել է այսպես. «Իմ կարծիքով, գիրքն իսկապես միջին որակի է ստացվել, նրա մեջ կա շատ ջուր, ինչպես հեղինակի վերջին աշխատանքներում»։

Սթիվեն Քինգի այլ ստեղծագործություններ

Ծանոթագրություններ

Արտաքին հղումներ 
 Նյու Յորքերի ակնարկը
 Նյու Յորքերի գրախոսությունը

Սթիվեն Քինգի ստեղծագործություններ
Սթիվեն Քինգի վեպեր
Սարսափ
Էկրանավորված ամերիկյան վեպեր